הבמאי אסף בילט זכה במקום הראשון בתחרות "Reel Challenge" שנערכה על ידי מרכז הסרטים הקנדי (CFC), כפי שהוכרז ב-26 באפריל, יום הקניין הרוחני הבינלאומי. לתחרות, שעסקה השנה בנושא זכויות יוצרים ופיראטיות, וביקשה להראות כיצד הורדת סרטים לא חוקית פוגעת ביוצרים ובתעשייה כולה, הוגשו כ-50 פרסומות וסרטים קצרים. הסרטון של בילט, Big Gulp אשר זכה במקום הראשון, יזכה את אסף בפרס כספי ובשידור הפרסומת בטלוויזיה הקנדית. סחטיין.
אסף בילט הוא במאי, אנימטור ואיש קריאייטיב. הוא מביים כל מה שזז: פרסומות, קליפים (איזבו, אלקטרה, ערן צור, רם אוריון,uselessID ורבים אחרים) וטלוויזיה ("עונת החתונות", "צחוק מעבודה"). Canadian Film Center הוא גוף ציבורי התומך בקולנוענים וביצירה על ידי השקעה כלכלית בסרטים, עריכת סמינרים ליוצרים, הפצה ועריכת פסטיבלי קולנוע.
חכם, כל הכבוד.